Document ID: /fineweb-2-swissfilter-quality_10-filterrobots/filtered/02684.jsonl.gz/1

Restaurantul Bahnhof din Roggwil, o invitaţie pentru
toţi românii din Elveţia
Situat la o distanţă de 56 km de Berna, 28 km de Solothurn şi cu o capacitate de o sută de persoane şi locuri de parcare gratuite, restaurantul Bahnhof din localitatea Roggwil este un loc perfect de întâlnire a românilor din întreaga Elveţie care doresc să ia masa într-o ambianţă prietenească.
Fiind singurul restaurant din cantonul Berna care este deschis până la ora trei dimineaţa, este ideal pentru petreceri, nunţi şi botezuri româneşti. Pentru astfel de evenimente se pot comanda diverse meniuri româneşti, acestea fiind de altfel specialitatea casei.
Restaurantul deţine şi un bar în care puteţi servi o gamă diversificată de cocktail-uri, longdrinks, bere şi băuturi răcoritoare. Iar dacă după o petrecere doriţi sau sunteţi nevoiţi să înnoptaţi, o puteţi face aici, restaurantul dispunând de două camere pentru oaspeţi.
Pentru destindere restaurantul vă mai oferă posibilitatea unei partide de biliard şi de darts. În zilele însorite masa poate fi servită pe o terasă înconjurată de verdeaţă.
Dacă sunteţi fani Supermotard, acest restaurant se află în apropierea locului de desfăşurare a renumitului campionat elveţian de motociclete.
Într-o atmosferă plăcută şi nepretenţioasă, foarte uşor de găsit, restaurantul vă oferă meniuri şi băuturi la preţuri accesibile tuturor.
Sunteţi aşteptaţi la restaurant de doamna Adina Blösch organizatoarea şi iniţatoarea întâlnirilor româneşti din Elveţia Centrală, la un pahar de vorbă şi la un grătar pe terasă, în prima sâmbătă după-amiază a fiecărei luni din an, începând cu data de 3 septembrie a.c.
Cum puteţi să găsiţi restaurantul: harta Roggwill